Hrvatska ispunjava obveze i zahtjeve iz pristupnih pregovora u svim poglavljima i bit će spremna za članstvo 1. srpnja 2013. godine, zaključak je završenog izvješća o pretpristupnom monitoringu koji je Europska komisija objavila u

utorak, a povjerenik za proširenje Štefan Fuele predstavio u Zagrebu.



"Hrvatska je dovršila deset prioritetnih zadaća identificiranih u Sveobuhvatnom izvješću Komisije iz listopada 2012. godine. Komisija je stoga uvjerena da će Hrvatska biti spremna za članstvo 1. srpnja 2013. godine", ključna je rečenica u zaključcima izvješća, koja osigurava da se na vrijeme dovrši proces ratifikacije pristupnog ugovora u

preostalim zemljama članicama.



"Hrvatska općenito ispunjava obveze i zahtjeve koji proizlaze iz pristupnih pregovora u svim poglavljima. Hrvatska je pokazala sposobnost ispunjavanja svih ostalih obveza pravodobno prije pristupanja. Ondje gdje je potrebno, jasni radni planovi su napravljeni ili su pri samom kraju za dovršetak preostalog posla, uključujući borbu protiv korupcije tijekom sljedećih mjeseci", kaže se u zakljčcima izvješća.



Fuele na Vladi: Ovo je prekretnica u uspješnoj priči o Hrvatskoj



- Doista mi je zadovoljstvo u ovom posebnom danu obratiti se vama s ovim konačnim izvješćem o monitoringu. Ovo je prekretnica u uspješnoj priči o Hrvatskoj - započeo je svoj govor Štefan Füle.





- Čast mi je što sam s vama surađivao, s vašim ljudima u Hrvatskoj i Bruxellesu. Odlučnost i puno godina napornog rada su dovele do toga i upravo sam zbog toga danas ovdje.



- Mi smo Hrvatsku pozorno pratili u tri preostala poglavlja - 8. Tržišno natjecanje, 23. Pravosuđe i temeljna prava i 24. Pravda, sloboda i sigurnost. To su bila ključna uvjeta.



Što se tiče Tržišnog natjecanja ispunjeni su svi uvjeti. Plan za restrukturiranje Brodosplita i mjere koje su poduzete za održivo rješenje brodogradilišta. Zajedničkim ćemo se truditi da 3. maj bude gdje je i Brodosplit.



- U 23. poglavlju, onom o pravosuđu, također su ispunjeni uvjeti. Prve od njih su strukturne mjere koje je poduzelo ministarstvo pravosuđa za jačanje pravosuđa i smanjivanje broja zaostalih sudskih predmeta. Zatim što se odnosi na sukob interesa i zadaću od siječnja, i tu je ispunjen zadatak, povjerenstvo za sukob interesa je utemeljeno i početi će s radom. Mi bismo željeli da se to dogodilo ranije, međutim vjerujemo da ga čeka dosta posla. Što se tiče vladavine prava, borbe protiv korupcije, strukturnih fondova - i tu vidimo pozitivne pomake u tijeku razdoblja moonitoringa, no trebat će uložiti još truda kako bi se kažnjivost rješavala na nepristran način.



- Što se tiče 24. poglavlja - Sigurnost i sloboda i schengenska stečevina - treba provoditi odlučne mjere protiv trgovine ljudima u okviru schengenskog režima.



- Zaključci su da Hrvatska općenito ispunjava uvjete za pristupanje po svim poglavljima - kazao je Füle.



- Europska unija pruža mnoge prilike državama, pa i Hrvatskoj, njih treba iskoristiti. Europski strukturni fondovi i sudjelovanje na unutarnjem tržištu također pružaju priliku hrvatskom gospodarstvu da se izvuče iz recesije. 655 milijuna eura biti će na raspolaganju Hrvatskoj u prvih šest mjeseci članstva. Imate nove strateške ciljeve, uvođenje eura i uvođenje schengenskog režima, jačanje gospodarstva i druga struktura pitanja - kazao je Füle.



PSD



